**OBAVIJEST i UPUTE**

**JAVNOSTI**

**O RADU TIJELA OPĆINE VIDOVEC I**

**MOGUĆNOSTI PRISUSTVOVANJA NA SJEDNICI**

**OPĆINSKOG VIJEĆA OPĆINE VIDOVEC**

* **JAVNOST RADA**

Na temelju članka 12. **Zakona o pravu na pristup informacijama** („Narodne novine“ broj: 25/13. i 85/15.) tijela javne vlasti obvezna su javnost informirati o:

1. dnevnom redu zasjedanja ili sjednica službenih tijela i vremenu njihova održavanja, načinu rada i mogućnostima neposrednog uvida u njihov rad,
2. broju osoba kojima se može istodobno osigurati neposredan uvid u rad tijela javne vlasti pri čemu se mora voditi računa o redoslijedu prijavljivanja,
3. tijela javne vlasti nisu dužna osigurati neposredan uvid u svoj rad kada se radi o pitanjima u kojima se po zakonu javnost mora isključiti, odnosno ako se radi o informacijama za koje postoje ograničenja prava na pristup prema odredbama ovog Zakona.

Sukladno članku 80. i članku 81. **Statuta Općine Vidovec**(„Službeni vjesnik Varaždinske županije“ broj:20/21) propisano je da je rad Vijeća, općinskog načelnika i upravnih tijela Općine Vidovec javan.

Građani Općine Vidovec, predstavnici zainteresiranih pravnih osoba i političkih stranaka, predstavnici udruga te predstavnici medija mogu pratiti rad Vijeća u skladu s odredbama Poslovnika o radu Vijeća.

Sjednice vijeća su javne. Nazočnost javnosti može se isključiti samo iznimno, u slučajevima predviđenim posebnim zakonom i općim aktom Općine.

Sjednicama Vijeća prisustvuje općinski načelnik.

Na sjednicama Vijeća se glasuje javno, osim ako Vijeće ne odluči da se, u skladu sa Poslovnikom o radu Vijeća ili drugim općim aktom, o nekom pitanju glasuje tajno.

Zainteresirana javnost i predstavnici medija mogu pratiti rad Vijeća u skladu s odredbama Poslovnika o radu Vijeća.

Javnost rada Vijeća osigurava se javnim održavanjem sjednica, izvještavanjem i napisima u tisku i drugim oblicima javnog priopćavanja te objavljivanjem općih i drugih akata Vijeća u „Službenom vjesniku Varaždinske županije“ i na internetskim stranicama Općine.

Javnost rada općinskog načelnika osigurava se objavljivanjem informacija o radu općinskog načelnika putem medija, društvenih mreža, „Službenog vjesnika Varaždinske županije“ i na internetskim stranicama Općine.

Javnost rada upravnih tijela Općine osigurava se putem komunikacije s medijima, društvenim mrežama i objavljivanjem informacija na internetskim stranicama Općine.

Sukladno članku 109.-113. **Poslovnika o radu Općinskog vijeća Općine Vidovec** („Službeni vjesnik Varaždinske županije“ broj:20/21.) propisano je da je rad Vijeća i njegovih tijela javan.

Vijeće obavještava javnost putem medija o svom radu i radu svih radnih tijela te stavovima i odlukama koje je usvojilo.

Izvjestitelji medija imaju pravo pratiti rad Vijeća i njegovih tijela.

Građani Općine Vidovec, predstavnici zainteresiranih pravnih osoba i političkih stranaka, te predstavnici udruga imaju pravo prisustvovati sjednicama Vijeća i njegovih radnih tijela, ali ne smiju remetiti rad i tijek sjednice, nemaju pravo sudjelovati u radu sjednice, sudjelovati u raspravi ili javno iznositi svoje stavove i mišljenja za vrijeme trajanja sjednice, kao ni glasovati po točkama dnevnog reda, inače će im biti onemogućeno daljnje prisustvovanje sjednici.

Građani Općine Vidovec, predstavnici zainteresiranih pravnih osoba i političkih stranaka, te predstavnici udruga dužni su pismeno najaviti svoju nazočnost odnosno nazočnost svojih predstavnika na sjednici Vijeća i njegovih radnih tijela najkasnije tri (3) dana prije održavanja sjednice. Odobrenje za nazočnost sjednici navedenih osoba daje predsjednik Vijeća.

Predsjednik Vijeća, odnosno radnog tijela, može ograničiti broj mještana koji će prisustvovati sjednici zbog prostornih uvjeta i održavanja reda na sjednici.

Radi osiguravanja javnosti rada Vijeća, medijima se osigurava pravovremena dostava materijala za sjednice Vijeća, a njihovim se predstavnicima osiguravaju odgovarajući uvjeti za praćenje rada na sjednicama Vijeća.

Obavijest o sazivanju sjednice Vijeća s prijedlogom dnevnog reda objavljuje se na službenoj mrežnoj stranici Općine Vidovec.

Od dostupnosti javnosti izuzimaju se oni dokumenti i materijali koji sadrže informacije koje su zakonom izuzete od prava na uvid.

Radi točnog i potpunijeg obavješćivanja javnosti o radu Vijeća i njegovih radnih tijela mogu se davati službena priopćenja za medije.

Konferencija za medije održava se kada to odluči Vijeće ili predsjednik Vijeća.

Konferenciju za medije održava predsjednik Vijeća, odnosno osoba koju on ovlasti.

Bez javnosti održavaju se sjednice ili pojedini dio sjednice Vijeća, odnosno radnog tijela kada se raspravlja o predmetima koji su u skladu s posebnim propisima označeni određenim stupnjem povjerljivosti.

**PRISUSTVOVANJE SJEDNICI VIJEĆA**

***Prijava / najava za sjednicu***

Građani Općine Vidovec, predstavnici zainteresiranih pravnih osoba i političkih stranaka, te predstavnici udruga imaju pravo prisustvovati sjednicama Vijeća i njegovih radnih tijela, ali ne smiju remetiti rad i tijek sjednice, nemaju pravo sudjelovati u radu sjednice, sudjelovati u raspravi ili javno iznositi svoje stavove i mišljenja za vrijeme trajanja sjednice, kao ni glasovati po točkama dnevnog reda, inače će im biti onemogućeno daljnje prisustvovanje sjednici.

Građani Općine Vidovec, predstavnici zainteresiranih pravnih osoba i političkih stranaka, te predstavnici udruga dužni su pismeno najaviti svoju nazočnost odnosno nazočnost svojih predstavnika na sjednici Vijeća i njegovih radnih tijela najkasnije tri (3) dana prije održavanja sjednice. Odobrenje za nazočnost sjednici navedenih osoba daje predsjednik Vijeća.

Mole se svi zainteresirani da poštuju propisani postupak prijavljivanja za prisustvovanje sjednici Vijeća.

Sva dodatna pojašnjenja mogu se dobiti u prostorijama Općine Vidovec ili na kontakt :

Telefon : 042/741-201

Fax : 042/209-022

e-adresa: [***opcina@vidovec.hr***](mailto:opcina@vidovec.hr)

* ***Molimo Vas da svoj dolazak obavezno najavite putem propisanog obrasca koji se može preuzeti na službenim internetskim stranicama Općine Vidovec*** [***www.vidovec.hr***](http://www.vidovec.hr) ***i dostavite ga na telefaxa 042/209-022, elektroničkim putem na adresu opcina@vidovec.hr ili osobno pisanim putem Jedinstvenom upravnom odjelu Općine Vidovec, najkasnije tri (3) dana prije održavanja sjednice Vijeća.***